काशीनाथ सिंह की भाषा उनकी रचनात्मक उत्कृष्टता और लोकप्रियता का एक महत्त्वूर्ण आधार भी है। उनकी कहानियों में भारतीय जीवन को समग्रता में देखा-परखा जा सकता है। अपना मोर्चा’, ‘काशी का अस्सी’ और ‘रेहन पर रग्घू’ विषय और शिल्प दोनों के लिहाज से काशीनाथ सिंह के बेहतरीन उपन्यास हैं। इसके अतिरिक्त उन्होंने ‘घर का जोगी जोगड़ा’ और ‘याद हो कि न याद हो’ जैसे उत्कृष्ट कोटि के संस्मरण लिखे हैं। इधर चंद्रप्रकाश दिवेदी उनके ‘काशी का अस्सी’ को लेकर एक फिल्म भी बना रहे हैं।